EkBass/fiwiki-20250220-pages-articles huggingface dataset:
Benjamin Pavard

Benjamin Pavard (s. 28. maaliskuuta 1996 Mauberge) on ranskalainen jalkapalloilija, pelipaikaltaan puolustaja. Hän edustaa italialaista Inter Milanoa. Pavard pelasi Lillessä 21 Ligue 1:n ottelua kausilla 2014–2016. Hän siirtyi VfB Stuttgartiin viidellä miljoonalla eurolla elokuussa 2016. Ensimmäisellä kaudellaan hän pelasi 21 2. Bundesliigan ottelua Stuttgartin voittaessa sarjan. Kahden seuraavan kauden aikana hän pelasi yhteensä 63 Bundesliigan ottelua. Hän siirtyi kesällä 2019 Bayern Müncheniin 35 miljoonalla eurolla. Hän pelasi kaudella 2019–2020 Bundesliigassa 32 ottelua ja teki niissä neljä maalia sekä voitti Saksan mestaruuden ja cupin. Mestarien liigan voittajajoukkueessa hän pelasi seitsemässä ensimmäisessä ottelussa täydet minuutit, mutta sen jälkeen loukkaantumisen vaivaamana vain kahdeksan minuuttia välieräottelussa. Hän voitti 2020 myös UEFA Super Cupin ja DFL- Supercupin. Kaudella 2020–2021 hän pelasi 24 bundesliigaottelua ja seitsemän Mestarien liigan ottelua. Kauden ainoan maalinsa hän teki helmikuussa 2021 seurajoukkueiden MM-kilpailujen loppuottelussa, jossa Bayern voitti meksikolaisen Tigresin 1–0. Hän voitti jälleen myös Saksan mestaruuden. Kaudella 2021–2022 hän pelasi Bayernin mestarijoukkueessa 25 bundesliigaottelua. Mestarien liigassa otteluita kertyi kymmenen. Hän voitti 2022 DFL-Supercupin. Kaudella 2022–2023 hän pelasi Bundesliigassa 30 ottelua ja teki neljä maalia Bayernin voittaessa jälleen mestaruuden. Mestarien liigassa pelaamissaan yhdeksässä ottelussa hän teki kaikkiaan kaksi maalia. Pavard siirtyi elokuun 2023 lopulla italialaisseura Interiin. Hän pelasi kaudella 2023–2024 Serie A:ssa 23 ottelua Interin voittaessa mestaruuden ja Mestarien liigassa viisi ottelua. Pavard pelasi kaksi ottelua alle 19-vuotiaiden EM-kilpailuissa 2015. Hän pelasi ensimmäisen ottelunsa Ranskan A-maajoukkueessa Walesia vastaan marraskuussa 2017. Hän pelasi kuusi seitsemästä ottelusta MM-kilpailuissa 2018, kun Ranska voitti maailmanmestaruuden. Hän teki MM-turnauksessa maalin neljännesvälieräottelussa Argentiinaa vastaan. Hän pelasi myös loppuottelun kokonaisuudessaan. Vuonna 2021 järjestetyissä EM-kilpailuissa hän pelasi kolme ottelua. Ranskan hopeamitaliin päättyneissä MM-kilpailuissa 2022 hän pelasi vain avausottelun. Hän kuului Ranskan joukkueeseen myös EM-kilpailuissa 2024 mutta ei pelannut turnauksessa minuuttiakaan. Pavard on pelannut vuoden 2024 loppuun mennessä 55 A-maaottelua, joissa hän on ollut 44 kertaa avauskokoonpanossa. Hän on näissä otteluissa tehnyt viisi maalia: kesäkuussa 2018 MM-kilpailuissa Argentiinaa, marraskuussa 2020 Kansojen liigan ottelussa Ruotsia ja maaliskuussa 2023 EM- karsintaottelussa Irlantia vastaan sekä kaksi maalia lokakuussa 2023 ystävyysottelussa Skotlantia vastaan. == Lähteet == Luokka:Ranskalaiset jalkapalloilijat Luokka:Jalkapallon maailmanmestarit Luokka:Vuonna 1996 syntyneet Luokka:Elävät henkilöt
Taastrup

Taastrup on Høje-Taastrupin kunnan keskustaajama Tanskassa. Vuoden 2018 alussa siellä oli 34 470 asukasta. Taastrupin valkoinen, italialaisen esikuvan mukaan rakennettu kirkko valmistui vuonna 1907. Sitä kutsutaan "uudeksi kirkoksi", koska maalaiskunnan puolella on Høje Taastrup Kirke 1100-luvun alkupuolelta. == Lähteet == == Aiheesta muualla == Luokka:Tanskan kaupungit Luokka:Tanskan kuntien keskustaajamat
Salibandyn alle 19-vuotiaiden tyttöjen maailmanmestaruuskilpailut 2018

Salibandyn alle 19-vuotiaiden tyttöjen maailmanmestaruuskilpailut 2018 olivat järjestyksessään kahdeksannet nuorten tyttöjen MM-kilpailut. Ne pelattiin Sveitsin Sankt Gallenin ja Herisaun kaupungeissa 2.–6. toukokuuta 2018. Kisojen pääareenana toimi noin 1 500 istumapaikan omaava Athletik Zentrum St. Gallen. Kisoihin ilmoittautui 18 joukkuetta, jonka takia 8.–10. syyskuuta 2017 pidettiin karsinnat pääsystä B-sarjan kahteen viimeiseen paikkaan. Ensimmäistä kertaa kisoihin osallistuivat Australia, Italia, Alankomaat ja Uusi-Seelanti. Finaalissa Ruotsi saavutti kuudennen kultamitalin kaatamalla Suomen maalein 7–2. Pronssia saalisti Tšekki kaatamalla Puolan 3–1. == Lopputulokset == === A-sarja === # # # # # # # # Slovakia putosi B-sarjaan vuoden 2020 kisoihin. === B-sarja === # # # # # # # # Latvia nousi A-sarjaan vuoden 2020 kisoihin. == Lähteet == == Aiheesta muualla == * Virallinen kisasivusto * Kisat kansainvälisen salibandyliiton sivuilla 2018 Luokka:Vuoden 2018 salibandy Luokka:Sveitsin salibandy Luokka:Sankt Gallenin urheilu
Bonnie and Clyde (albumi)

Bonnie and Clyde on Brigitte Bardot’n ja Serge Gainsbourgin albumi, joka julkaistiin vuonna 1968. Albumi on kokoelma parin yhdessä esittämiä kappaleita. ==Kappaleet== Albumin kappaleet ovat säveltäneet Serge Gainsbourg, Gérard Bourgeois, Jean-Max Rivière, Alain Goraguer, Jack Palmer, Spencer Williams ja Charles Baudelaire. #Bonnie and Clyde (duetto) – 4.19 (Gainsbourg) #Bubble Gum (Brigitte Bardot) – 1.48 (Gainsbourg) #Comic Strip (Serge Gainsbourg) – 2.14 (Gainsbourg) #Un Jour Comme un Autre (Brigitte Bardot) – 2.23 (Bourgeois, Rivière) #Pauvre Lola (Serge Gainsbourg) – 2.24 (Gainsbourg) #L’Eau À la Bouche (Serge Gainsbourg) – 2.33 (säv. Gainsbourg, Goraguer, san. Gainsbourg) #La Javanaise (Serge Gainsbourg) – 2.31 (Gainsbourg) #La Madrague (Brigitte Bardot) – 2.36 (Bourgeois, Rivière) #Intoxicated Man (Serge Gainsbourg) – 2.40 (Gainsbourg) #Everybody Loves My Baby (Brigitte Bardot) – 2.14 (Palmer, Williams) #Baudelaire (Serge Gainsbourg) – 2.30 (Gainsbourg, Baudelaire) #Docteur Jekyll et Monsieur Hyde (Serge Gainsbourg) – 2.00 (Gainsbourg) ==Arvostelut== *AllMusic: ==Lähteet== Luokka:Brigitte Bardot’n albumit Luokka:Serge Gainsbourgin albumit Luokka:Vuoden 1968 albumit
Matt Murphy

Matt ”Guitar” Murphy (29. joulukuuta 1929 Sunflower, Mississippi, Yhdysvallat – 15. kesäkuuta 2018 Miami, Florida, Yhdysvallat) oli yhdysvaltalainen kitaristi. Hän oli Blues Brothersin jäsen vuodesta 1978 ja oli sen alkuperäisjäsen. Hän esiintyi myös Blues Brothers -elokuvissa The Blues Brothers ja Blues Brothers 2000.Legendaarinen Blues Brothers -kitaristi on kuollut. Iltasanomat.fi 16.6.2018 == Lähteet == Luokka:Yhdysvaltalaiset kitaristit Luokka:Vuonna 1929 syntyneet Luokka:Vuonna 2018 kuolleet
Holbæk

Holbæk on Holbækin kunnan keskustaajama Tanskassa. Vuoden 2018 alussa siellä oli 28 264 asukasta. Holbæk sai kaupunkioikeudet vuonna 1250. Siellä on rautatien risteysasema ja moderni satama, jonka yhteydessä on myös vierasvenesatama. Kaupunginmuseoon on koottu maalaistaloja, työpajoja ja kauppiaiden asuntoja menneiltä vuosilta. == Lähteet == == Aiheesta muualla == Luokka:Tanskan kaupungit Luokka:Tanskan kuntien keskustaajamat Luokka:Holbækin kunta
Partikkeliefekti

Partikkeliefekti tai hiukkasefekti tarkoittaa tietokonegrafiikassa suurta joukkoa pieniä ja yksinkertaisia kappaleita, jotka liikkuvat osana partikkelijärjestelmää. Termi on lähtöisin vuoden 1982 elokuvan Star Trek II: Khanin viha visuaalisesta efektistä. Videopeleissä tekniikkaa käytettiin David Brabenin Zarchissa, mutta se yleistyi Quaken menestyksen myötä. Partikkelijärjestelmät voivat kasvattaa polygonien määrää huomattavasti: jokaista partikkelia kohden voidaan tarvita neljä verteksiä ja kaksi kolmiota. Koska partikkelit ovat liikkuvia niiden sijainteja ei voida myöskään laskea etukäteen. Partikkeleita voidaan käyttää simuloimaan pehmeän kappaleen dynamiikkaa, kaasuja, nesteitä ja kankaan kaksisuuntaista vaikutusta kiinteän kappaleen kanssa. == Lähteet == == Aiheesta muualla == Luokka:Tietokonegrafiikka
Hanna-Leena Mattila

Hanna-Leena Mattila (s. 1. syyskuuta 1968 Haukipudas) on suomalainen keskustaa edustava poliitikko. Mattila on toiminut Raahen kaupunginvaltuutettuna vuodesta 2009. Mattila oli Raahen kaupunginvaltuuston puheenjohtaja helmikuuhun 2020 asti. Mattila on koulutukseltaan filosofian maisteri ja toimii suomen kielen ja historian lehtorina. Mattila nousi eduskuntaan 25. kesäkuuta 2018 Eija Nivalan tilalle, joka aloitti Ylivieskan kirkkoherrana 1. syyskuuta 2018.http://raahenkeskusta.fi/ehdokkaat/mattila-hanna-leena Hanna- Leena Mattila valittiin lokakuussa 2018 Suomen Keskustan Oulun vaalipiirin kansanedustajaehdokkaaksi kevään 2019 eduskuntavaaleihin.http://www.keskusta.fi/Suomeksi/Piirit/Pohjois- Pohjanmaa/Suomeksi/Eduskuntavaalit-2019 Vaaleissa hän keräsi kaikkiaan 5 726 ääntä ja tuli valituksi kansanedustajaksi.Ehdokkaat == Lähteet == Luokka:Suomalaiset opettajat Luokka:Suomen Keskustan poliitikot Luokka:Raahen kaupunginvaltuutetut Luokka:Pohjois-Pohjanmaan aluevaltuutetut Luokka:Nykyiset kansanedustajat Luokka:Oulun vaalipiiri Luokka:Vuonna 1968 syntyneet Luokka:Elävät henkilöt
Sagabala

Sagabala on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 80 kilometriä Kolokanista pohjoiseen. Kunnassa on 17 700 ja kylässä 1 400 asukasta (vuonna 2009). Sagabalan kunta rajoittuu etelässä Kolokanin piirin Didiénin, idässä Banamban piirin Boronin, pohjoisessa Naran piirin Falloun ja Kayesin alueen Diéman piirin Gomitradougoun ja Dioumara Koussatan ja lännessä Kitan piirin Madinan kuntiin. Kuntaan kuuluu 35 kylää. Asukkaat ovat bambaroita, kagoroja, soninkeja ja fulbeja. Sagabalan ohi kulkee Bamakosta Kayesiin johtava maantie RN3. Paikallisia elinkeinoja ovat maanviljely, karjanhoito, käsityöammatit, kaupankäynti ja liikenne. ==Lähteet== Luokka:Kolokanin piiri Luokka:Malin kunnat
Didiéni

Didiéni on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 38 kilometriä Kolokanista pohjoiseen. Kunnassa on 33 100 ja kylässä 5 900 asukasta (vuonna 2009). Didiénin kunta rajoittuu pohjoisessa Kolokanin piirin Sagabalan, etelässä Massantolan, Kolokanin ja Sébécoro I:n, idässä Banamban piirin Boronin ja lännessä Kayesin alueen Katin piirin Madinan kuntiin. Kuntaan kuuluu 39 kylää. Asukkaat ovat etupäässä bambaroita. Lisäksi on transhumanssiin perustuvaa karjanhoitoa harjoittavia fulbeja ja maureja. Yleisin kieli on bambara. Didiénin kautta kulkee Bamakosta Kayesiin johtava maantie RN3. Paikallisia elinkeinoja ovat maanviljely, karjanhoito, käsityöammatit, kaupankäynti ja liikenne. ==Lähteet== Luokka:Kolokanin piiri Luokka:Malin kunnat
Massantola

Massantola on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 35 kilometriä Kolokanista itään. Kunnassa on 35 400 ja kylässä 1 900 asukasta (vuonna 2009). Massantolan kunta rajoittuu pohjoisessa Kolokanin piirin Didiénin, lännessä Kolokanin ja Tioribougoun, etelässä Nonkonin ja idässä Banamban piirin Madina Sackon, Benkadin ja Koulikoron piirin Sirakorolan kuntiin. Kuntaan kuuluu 42 kylää. Yleisin kieli on bambara. Uskontoja ovat animismi, islam ja kristinusko. Kunnan liikenneyhteydet ovat tyydyttävät, mutta sadekaudella liikkuminen on usein vaikeaa. Paikallisia elinkeinoja ovat maanviljely, karjanhoito, käsityöammatit ja kaupankäynti. Sirakorobassa, Gueledossa ja Sabougoussa pidetään viikoittaiset markkinat. ==Lähteet== Luokka:Kolokanin piiri Luokka:Malin kunnat
Stjärnorna

Stjärnorna on Marie Bergmanin ja Roger Pontaren esittämä kappale, joka edusti Ruotsia vuoden 1994 Eurovision laulukilpailussa Irlannin Dublinissa. Kappale sijoittui Euroviisuissa kolmanneksitoista 48 pisteellä. == Lähteet == Luokka:Ruotsin euroviisuedustuskappaleet Luokka:Vuoden 1994 euroviisuedustuskappaleet
Eloise (kappale)

Eloise on Arvingarnan esittämä kappale, joka edusti Ruotsia vuoden 1993 Eurovision laulukilpailussa Irlannin Millstreetissä. Kappale sijoittui Euroviisuissa seitsemänneksi 89 pisteellä. == Lähteet == Luokka:Ruotsin euroviisuedustuskappaleet Luokka:Vuoden 1993 euroviisuedustuskappaleet
Gaston Browne

Gaston Browne (s. 9. helmikuuta 1967) on Antigua ja Barbudan pääministeri. Hän edustaa Antigua ja Barbudan työväenpuoluetta. Browne julkaisi kannabiskäyttäjien ”juhlapäivänä” 20. huhtikuuta 2018 viestin, jonka mukaan hallitus sallii kannabiksen käytön vuoden loppuun mennessä. Hän pyysi myös anteeksi rastafareilta kannabiksen kiellosta johtunutta vääryyttä ja vakuutti rituaalisen ja uskonnollisen käytön tulevan sallituksi. == Lähteet == Luokka:Antigua ja Barbudan pääministerit Luokka:Vuonna 1967 syntyneet Luokka:Elävät henkilöt
Sébécoro I

Sébécoro I on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 45 kilometriä Kolokanista länteen. Kunnassa on 19 000 ja kylässä 1 100 asukasta (vuonna 2009). Sébécoro I:n kunta rajoittuu pohjoisessa Kolokanin piirin Didiénin, idässä Kolokanin, etelässä Guihoyon ja lännessä Kayesin alueen Kitan piirin Madinan kuntiin. Seutu kuuluu Sahelin vyöhykkeeseen. Länsirajalla virtaa Baouléjoki. Kuntaan kuuluu 31 kylää. Asukkaat ovat etupäässä kakoloja. Lisäksi on bambaroita, fulbeja ja maureja. Yleisimmät kielet ovat bambara ja kakolo. Paikallisia elinkeinoja ovat maanviljely, karjanhoito, käsityöammatit ja kaupankäynti. ==Lähteet== Luokka:Kolokanin piiri Luokka:Malin kunnat
Christopher Cazenove

Christopher de Lerisson Cazenove (17. joulukuuta 1943 Winchester, Hampshire – 7. huhtikuuta 2010 Lontoo) oli brittiläinen näyttelijä. Hänet tunnettiin parhaiten 1980-luvun televisiosarjasta Dynastia, jossa hän esitti Ben Carringtonia vuosina 1986–1987. Cazenove sai usein näytellä yläluokkaisia roolihahmoja. Esimerkiksi BBC:n sarjassa Hotellin herttuatar (The Duchess of Duke Street, 1976–1977) hän oli aristokraatti Charles Haslemere. Cazenove opiskeli Bristol Old Vic Theatre Schoolissa ja aloitti näyttelijänuransa teatterissa vuonna 1967. Hän esiintyi aluksi Leicesterissä, myöhemmin muun muassa West Endissä ja Broadwaylla. Ensimmäisen elokuvaroolinsa hän sai vuonna 1970 Julius Caesar -tuotannosta, jossa näytteli myös Charlton Heston. Myöhemmin Cazenove oli mukana elokuvissa Kolme miestä ja pikkuneiti (1990) ja Ritarin tarina (2001). Lisäksi hän vieraili esimerkiksi sarjoissa Kauhua kryptasta (1996), Siskoni on noita (2004), Yorkshiren etsivät (2005) ja Hotel Babylon (2009). ==Elokuvia== *Julius Caesar (1970) *Tyttö sopassa (There's a Girl in My Soup, 1970) *Kuninkaan miekkamies (Royal Flash, 1975) *Taistelu aamunkoitteessa (Zulu Dawn, 1979) *Neulansilmä (Eye of the Needle, 1981) *Kuumuus ja kiihko (Heat and Dust, 1983) *Ranskalainen rakastaja (Until September, 1984) *Mata Hari (1985) *Seksuaalifantasiat (The Fantasist, 1986) *Kuoleman enkeli (Windmills of the Gods, 1988) *Kyyneleet sateessa (Tears in the Rain, 1988) *Kolme miestä ja pikkuneiti (Three Men and a Little Lady, 1990) *Nainen ylitse muiden (To Be the Best, 1992) *Rautakotka 3 (Aces: Iron Eagle III, 1992) *Unohdettu menneisyys (The Proprietor, 1996) *Kujanjuoksu (Shadow Run, 1998) *Näkymätön tappaja (Contaminated Man, 2001) *Ritarin tarina (A Knight's Tale, 2001) ==Yksityiselämä ja kuolema== Cazenove syntyi vuonna 1943 hugenottitaustaiseen sukuun. Hänen isänsä Arnold de Lerisson Cazenove toimi Britannian armeijan prikaatikenraalina.Englanninkielinen titteli brigadier on TEPA-termipankin mukaan suomeksi prikaatikenraali. Cazenove oli naimisissa näyttelijä Angharad Reesin kanssa vuosina 1973–1994. Parilla oli kaksi poikaa: Linford ja Rhys. Heidän esikoisensa Linford sai surmansa auto- onnettomuudessa vuonna 1999. Cazenoven myöhempi elämänkumppani oli Isabel Davis. Helmikuussa 2010 Cazenove sairastui verenmyrkytykseen. Hän kuoli lontoolaisessa sairaalassa 7. huhtikuuta 2010. Juuri edeltävällä viikolla oli kuollut näyttelijä John Forsythe, joka esitti Dynastiassa Cazenoven hahmon veljeä Blake Carringtonia. == Lähteet == == Aiheesta muualla == * * Luokka:Englantilaiset näyttelijät Luokka:Vuonna 1943 syntyneet Luokka:Vuonna 2010 kuolleet
Guihoyo

Guihoyo on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 27 kilometriä Kolokanista länteen. Kunnassa on 21 500 ja kylässä 1 800 asukasta (vuonna 2009). Guihoyon kunnan pinta-ala on 925 neliökilometriä. Se rajoittuu pohjoisessa Kolokanin piirin Sébécoro I:n, idässä Kolokanin, Tioribougoun ja Ouolodon, etelässä ja lounaassa Katin piirin Diédougoun, N’Tjiban ja Dabanin ja luoteessa Kayesin alueen Kitan piirin Kotouban kuntiin. Kuntaan kuuluu 24 kylää. Asukkaat ovat etupäässä bambaroita. Lisäksi on jonkin verran fulbeja ja soninkeja. Uskontoja ovat islam, kristinusko ja animismi. Guihoyosta on vaikeasti liikennöitävä tieyhteys Kolokaniin. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, fonio, lehmänpapu, maapähkinä ja myytäväksi kasvatettava puuvilla. Kotieläimiä ovat naudat, lampaat, vuohet, aasit, siat ja siipikarja. Lisäksi hyödynnetään metsiä sekä harjoitetaan käsityöammatteja ja kaupankäyntiä. ==Lähteet== Luokka:Kolokanin piiri Luokka:Malin kunnat
KDM Peder Skram (1908)

KDM Peder Skram oli Tanskan laivaston vuonna 1908 vesillelaskettu Herluf Trolle -luokan rannikkopanssarilaiva. == Valmistus == Alus tilattiin Kööpenhaminen laivastontelakalta, missä köli laskettiin 25. huhtikuuta 1905. Alus laskettiin vesille 2. toukokuuta 1908 ja otettiin palvelukseen 24. syyskuuta.navalhistory.dk == Palvelus == Alus oli laivueessa vuodesta 1910 alkaen aina vuoteen 1913, jolloin se sijoitettiin majoitusalukseksi. Alus palasi koulutuslaivueeseen 15. huhtikuuta 1914. Alus liittyi 1. elokuuta Tanskan liikekannallepanojoukkoihin esikuntalaivana sekä 1. että 2. laivueeseen. Vuonna 1919 alus oli poissa palveluksesta. Aluksen kevyet tykit vaihtuivat palveluksen aikana useaan kertaan. Vuonna 1916 kaksi 75 millimetrin tykkiä korvattiin kahdella 57 millimetrin ilmatorjuntatykillä. Toiset kaksi 75 millimetrin tykkiä korvattiin 1934 kahdella 8 millimetrin kaksoiskonekiväärillä ja kahdella kaksiputkisella 20 millimetrin tykillä, jotka korvattiin 1939-1940 edelleen kahdella 40 millimetrin ilmatorjuntatykillä. Alus liittyi 1. syyskuuta 1939 liikekannallepanojoukkoihin Århusissa. Alus oli palveluksesta poistettuna 13. huhtikuuta 1940 - 11. kesäkuuta 1941 Housensissa ja myöhemmin Holmenilla, missä se oli edelleen palveluksesta poistettuna. Aluksen miehistö upotti aluksensa 29. elokuuta 1943 Holmenissa. Saksalaiset nostivat aluksen ja hinasivat hylyn Kieliin. Alus varustettiin ilmatorjunta-asein ja se liitettiin Kriegsmarineen nimellä Adler. Alus ankkuroitiin Kieliin. Alus upposi huhtikuussa 1945 Kielissä liittoutuneiden ilmapommituksessa. Syyskuussa 1945 hylky nostettiin ja hinattiin Kööpenhaminaan. Hylky myytiin 1. huhtikuuta 1949 romutettavaksi. == Lähteet == Luokka:Herluf Trolle -luokan rannikkopanssarilaivat
Alle mine tankar

Alle mine tankar on Silje Vigen esittämä kappale, joka edusti Norjaa vuoden 1993 Eurovision laulukilpailussa Irlannin Millstreetissä. Kappale sijoittui Euroviisuissa viidenneksi 120 pisteellä. == Lähteet == Luokka:Norjan euroviisuedustuskappaleet Luokka:Vuoden 1993 euroviisuedustuskappaleet
Pan-STARRS

Panoramic Survey Telescope and Rapid Response System (Pan-STARRS) on Haleakalan observatoriossa Havaijilla toimiva tähtitieteellinen tutkimusohjelma, jonka käyttämät astronomiset kamerat, teleskoopit ja tietokoneet seuraavat tähtitaivasta jatkuvasti, paikallistaakseen aikaisemmin tuntemattomia, liikkuvia taivaankappaleita. Se toimittaa myös astrometria- ja fotometriadataa jo tunnetuista kohteista. == Tiede == Pan-STARRSin on rahoittanut NASAn NEO-observaatio-ohjelma. === Aurinkokunta === On arvioitavissa, että Pan-STARRS voi löytää ainakin 100 000 Jupiterin troijalaista, noin 20 000 Kuiperin vyöhykkeen objektia, tuhansia Saturnuksen, Uranuksen ja Neptunuksen troijalaisia, sekä monia kentaureja ja komeettoja. Luokka:Teleskoopit
Binjor

Binjor - 4MSR (ThedSrini Kalyanaraman: 1 Export processing zone of Sarasvati civilization, metalworkshops at Binjor 4MSR and Indus Script Corpora (academia.edu) paikallisten asukkaiden kielessä) on arkeologinen löytöpaikka Intian ja Pakistanin rajalla, Rajasthanissa. 4MSR on Ghaggar-joen laaksossa. Alueelta on löytynyt jälkiä varhaisesta asutuksesta sekä kuparityövälineiden valmistuksessa käytetty paja. Kaivauksesta löydetyt jäänteet on yhdistetty Harappa-kulttuurin ajoille. == Lähteet == Luokka:Arkeologiset kohteet Intiassa Luokka:Indus-kulttuuri Luokka:Rajasthan
Nørresundby

Nørresundby on taajama Tanskassa, Aalborgin kunnassa. Vuoden 2018 alussa siellä oli lähes 23 000 asukasta. Se sijaitsee Aalborgin pohjoispuolella, Limfjordin toisella puolella. kaupunkeja yhdistää kaksi siltaa ja tunneli. == Lähteet == == Aiheesta muualla == Luokka:Tanskan kaupungit Luokka:Tanskan kuntien keskustaajamat Luokka:Aalborgin kunta
Sopeutumaton alkuaine

Petrologiassa ja geokemiassa sopeutumaton alkuaine on sellainen, joka osittaisen sulamisen tai kiteytymisen aikana asettuu vallitsevasti sulaan faasiin. Tämän vastakohta, sopeutuva alkuaine, asettuu vallitsevasti kiinteään faasiin. Tyypillisesti sopeutumattomilla alkuaineilla on isot ionivaraukset ja ionisäteet, jolloin ne eivät pääse helposti mineraalien hilarakenteeseen vaan rikastuvat mieluummin magmoihin. Maan historian aikana vaipan osittainen sulaminen ja näiden sulien kiteytyminen maankuoressa tai sen pinnalla on rikastuttanut kuoren sopeutumattomilla alkuaineilla kuten uraanilla, toriumilla ja harvinaisilla maametalleilla. == Lähteet == Luokka:Petrologia Luokka:Geokemia
Roland Rahm

Roland Olof Rahm (s. 18. elokuuta 1955 Huddinge) on ruotsalainen kilpauransa päättänyt koripalloilija. Alviks BK:ta edustanut Rahm pelasi Ruotsin miesten maajoukkueessa 157 maaottelua ja teki niissä 1 903 pistettä.http://www.basket.se/Landslag/Arkiverat/Historia/Herrar Hän kuului maajoukkueen turnauskokoonpanoihin Moskovan kesäolympialaisissa 1980 ja Ranskan EM-kilpailuissa 1983.Olympics at Sports-Reference.comRuotsin olympiakomitea == Lähteet == * Profiili Ruotsin olympiakomitea * Roland Rahm Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Ruotsalaiset koripalloilijat Luokka:Vuonna 1955 syntyneet Luokka:Elävät henkilöt
Sten Feldreich

Sten Erik Feldreich (s. 24. heinäkuuta 1955 Tukholma) on ruotsalainen kilpauransa päättänyt koripalloilija. Alviks BK:ta edustanut Feldreich pelasi Ruotsin miesten maajoukkueessa 190 maaottelua ja teki niissä 2 064 pistettä.http://www.basket.se/Landslag/Arkiverat/Historia/Herrar Hän kuului maajoukkueen turnauskokoonpanoihin Moskovan kesäolympialaisissa 1980 ja Ranskan EM-kilpailuissa 1983.Olympics at Sports-Reference.comRuotsin olympiakomitea == Lähteet == * Profiili Ruotsin olympiakomitea * Sten Feldreich Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Ruotsalaiset koripalloilijat Luokka:Vuonna 1955 syntyneet Luokka:Elävät henkilöt
Viulunsoittaja katolla (elokuva)

Viulunsoittaja katolla (Fiddler on the Roof) on Norman Jewisonin tuottama ja ohjaama musikaalielokuva vuodelta 1971. Se perustuu samannimiseen näyttämömusikaaliin vuodelta 1964, josta elokuvakäsikirjoituksen sovelsivat alkuperäismusikaalin tekijät Jerry Bock ja Joseph Stein. Musikaali puolestaan pohjautuu Šolom Aleichemin kirjaan Tewje, maitomies. Elokuva sai kolme Oscar- palkintoa. Elokuvassa köyhää ukrainanjuutalaista maalaismiestä Tevjeä esittää musikaalin Lontoon-versiossa näytellyt israelilainen Topol, ja muita päärooleja Leonard Frey, Paul Mann, Molly Picon ja Norma Crane. ==Tuotanto== Elokuva kuvattiin Lontoon Pinewood-studioilla ja kolmessa paikassa Jugoslaviassa: Zagrebin Jadran-elokuvastudiolla sekä Lekenikissä ja Mala Goricassa. ==Vastaanotto== Viulunsoittaja katolla hipoi Yhdysvalloissa Tuulen viemää -elokuvan 35 vuotta aiempia lipunmyyntiennätyksiä ja oli erittäin suosittu ympäri maailmaa, myös Suomessa. Oswald Morris voitti Oscarin kuvauksesta, Gordon K. McCallum ja David Hildyard äänityksestä ja John Williams sovitetusta musiikista, jossa viulua soittaa Isaac Stern. Niiden lisäksi elokuva sai viisi muuta ehdokkuutta: parhaan elokuvan ja parhaan lavastuksen sarjassa, Topol ja Leonard Frey rooleistaan sekä Norman Jewison parhaan ohjauksen sarjassa. Topol palkittiin roolistaan Golden Globessa, jossa elokuva sai myös parhaan musikaalin tai komedian palkinnon ja kaksi muuta ehdokkuutta. Bafta-palkintoehdokkuuksia Viulunsoittaja katolla sai kuvauksesta, leikkauksesta ja musiikista. Helsingin Sanomissa uusintaensi- illan arvostelussa elokuussa 1978 Helena Ylänen sanoi musikaalin ja elokuvan maailmanlaajuisen suosion perustuvan tarinan yleispätevyyteen ja sydämellisyyteen sekä tietenkin huumoriin ja musiikkiin. Yhdysvaltalaisena elokuvana hän katsoo sen osaltaan nostavan amerikanjuutalaisten historiaa osaksi Yhdysvaltojen hyväksyttyjen viihdemyyttien joukkoon lännen valloituksen, Jesse Jamesin ja Marilyn Monroen rinnalle. Hänestä on hienoa, että maan viihdebisneksessä aina vahvasti mukana olleet juutalaiset saavat kerrankin kertoa tarinaa omasta kulttuuristaan tässä ”amerikanjuutalaisten omassa Pohjantähdessä”. American Film Institute valitsi vuonna 2006 sata kaikkien aikojen innostavinta amerikkalaiselokuvaa, ja Viulunsoittaja katolla sijoittui sijalle 82.AFI’s 100 Most Inspiring Films of All Time, American Film Institute 2006. Viitattu 16.6.2018. ==Lähteet== Luokka:Vuoden 1971 yhdysvaltalaiset elokuvat Luokka:Norman Jewisonin ohjaamat elokuvat Luokka:Musikaaleihin perustuvat elokuvat Luokka:Yhdysvaltalaiset historialliset elokuvat Luokka:Yhdysvaltalaiset elokuvamusikaalit
Thomas Nordgren

Fritz Thomas Nordgren (s. 10. elokuuta 1956 Solna) on ruotsalainen kilpauransa päättänyt koripalloilija. Solna IF:iä edustanut Nordgren pelasi Ruotsin miesten maajoukkueessa 137 maaottelua ja teki niissä 720 pistettä.http://www.basket.se/Landslag/Arkiverat/Historia/Herrar Hän kuului maajoukkueen turnauskokoonpanoihin Moskovan kesäolympialaisissa 1980 ja Ranskan EM-kilpailuissa 1983.Olympics at Sports-Reference.comRuotsin olympiakomitea == Lähteet == * Profiili Ruotsin olympiakomitea * Thomas Nordgren Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Ruotsalaiset koripalloilijat Luokka:Vuonna 1956 syntyneet Luokka:Elävät henkilöt
Mattias Sahlström

Erik Mattias Sahlström (s. 12. helmikuuta 1968) on ruotsalainen kilpauransa päättänyt koripalloilija. Sahlström pelasi Ruotsin miesten maajoukkueessa 221 maaottelua ja teki niissä 3 150 pistettä.http://www.basket.se/Landslag/Arkiverat/Historia/Herrar Hän kuului maajoukkueen turnauskokoonpanoihin Saksan EM-kilpailuissa 1993 ja Kreikan EM- kilpailuissa 1995.https://www.expressen.se/sport/sahlstrom---en-lang-historia/ == Lähteet == == Aiheesta muualla == * Profiili FIBA Archive * Profiili FIBA Archive Luokka:Ruotsalaiset koripalloilijat Luokka:Vuonna 1968 syntyneet Luokka:Elävät henkilöt
Directo Hasta Arriba

Directo Hasta Arriba on meksikolaisen räppärin Dhariuksen esikoisalbumi, joka julkaistiin 9. joulukuuta 2014. Kappaleista ”Directo Hasta Arriba”, ”Que Buen Fieston”, ”La Raja”, ”Serenata Rap” ja ”Lirica Onirica” kuvattiin musiikkivideot. == Kappaleet == # # # # # # # # # # # == Lähteet == == Aiheesta muualla == * Directo Hasta Arriba discogs.com -sivustolla Luokka:Vuoden 2014 esikoisalbumit Luokka:Meksikolaiset albumit Luokka:Hip hop -albumit
Þá veistu svarið

Þá veistu svarið on Ingan esittämä kappale, joka edusti Islantia vuoden 1993 Eurovision laulukilpailussa Irlannin Millstreetissä. Kappale sijoittui Euroviisuissa kolmanneksitoista 42 pisteellä. == Lähteet == Luokka:Islannin euroviisuedustuskappaleet Luokka:Vuoden 1993 euroviisuedustuskappaleet
Afrikan mantereen vapaakauppasopimus

Afrikan mantereen vapaakauppasopimus (, lyh. AfCFTA) on usean Afrikan valtion kahdessa vaiheessa, vuonna 2015 ja vuonna 2018 solmima sopimus, jossa sovitaan vapaakauppa-alueen luomisesta sopimusvaltioiden alueella. Tarkoitus on helpottaa tavaroiden vapaata liikkumista luopumalla valtaosasta tulleja ja siten lisätä Afrikan valtioiden välillä käytävää kauppaa. Sopimusta ei ole vielä otettu käyttöön. Kunkin maan parlamentin on hyväksyttävä sopimus, jotta se tulee voimaan. 55 valtion välinen tulliliitto on tarkoitus perustaa vuoteen 2019 mennessä. == Historia ja sisältö == Vuonna 2005 kolme voimassa olevaa kauppayhteisöä eli Eteläisen Afrikan kehitysyhteisö (SADC), Itä-Afrikan yhteisö (EAC) ja Itä- ja Etelä-Afrikan maiden Comesa, aloittivat yhdistymistä varten tehtävän yhteistyön. Vapaakauppaneuvottelujen aloittamisesta päätettiin kesällä 2011. Ensimmäisessä vaiheessa vuonna 2015 kauppa-alueet yhdistettiin. Niihin kuuluvien maiden bruttokansantuote oli yhteensä lähes 900 miljardia euroa eli yli puolet Afrikan bruttokansantuotteesta. Alueella asui noin 632 miljoonaa ihmistä. Uutta 26 valtion välistä vapaakauppa-aluetta kutsuttiin aluksi nimellä Kolmiosainen vapaakauppa-alue (Tripartite Free Trade Area (TFTA)). 26 valtiota allekirjoitti Afrikan mantereen vapaakauppasopimuksen 10. kesäkuuta 2015 Egyptissä ja se julkaistiin muutama päivä myöhemmin Etelä- Afrikassa Afrikan unionin kokouksessa. Samoihin aikoihin neuvoteltiin neuvoteltiin muun muassa tulleista, alkuperäsäännöistä, teknisistä kaupan esteistä ja riitojenratkaisusta. Toisessa vaiheessa neuvotellaan muun muassa palvelukaupasta, kilpailupolitiikasta ja sijoittamisesta. 16\. kesäkuuta 2017 Niameyssa Nigerissä kokoontuneet kauppaministerit päättivät poistaa siirtymäajan kuluessa 90 % sopimusalueen tulleista. Yhdistyneiden kansakuntien kauppa- ja kehityskonferenssi, YK:n Afrikan talouskomissio sekä kansainväliset rahoitusjärjestöt tukevat Afrikan unionia tullien poistamiseksi. == Afrikan mantereen vapaakauppa-alue (AfCFTA) == Maaliskuun 21. päivänä 2018 allekirjoitettiin sopimus Afrikan mantereen vapaakauppa-alueen perustamisesta (; lyhennys AfCFTA). Vapaakauppa-alueeseen liittyi sittemmin (7/2018 tai 2/2019 tai 7/2019) muutamia uusia jäsenvaltioita. Vuoden 2019 loppuun mennessä vapaakauppa-alueeseen oli sitoutunut 54 afrikkalaista valtiota. Afrikan unionin jäsenmaista ainoastaan Eritrea ei ollut sopinut liittyvänsä mukaan. Sopimuksen operatiivinen käynnistettiin virallisesti 7. heinäkuuta 2019. Elokuuhun 2023 mennessä 47 sopijamaata (87 prosenttia 54:stä) oli ratifioinut vapaakauppa-alueen perustamissopimuksen. Vapaakauppa-alueen tuomiseksi käytäntöön, 7. lokakuuta 2022 käynnistettiin kaupalliseen mielekkyyteen pyrkivä vapaakauppakokeilu (aloite) kahdeksan sopijaman välillä. Mukaan koevaiheeseen ilmoittautuivat Egypti, Ghana, Kamerun, Kenia, Mauritius, Ruanda, Tansania ja Tunisia. == Lähteet == Luokka:Vapaakauppa-alueet Luokka:Afrikan talous Luokka:Kauppaliitot
Tero Seppälä (ampumahiihtäjä)

Tero Seppälä (s. 25. tammikuuta 1996 Järvenpää) on suomalainen ampumahiihtäjä. Seuratasolla Seppälä edustaa ampumahiihdossa Haapajärven Kiiloja ja maastohiihdossa ProSki Oulua. == Ura == Seppälä aloitti ampumahiihdon vuonna 2008. Hän debytoi IBU-Cupissa kaudella 2015–2016. Ampumahiihdon maailmancupissa Seppälä kilpaili ensimmäisen kerran kaudella 2016–2017 osallistuen neljään kilpailuun. Läpimurtonsa Suomen maajoukkueeseen Seppälä teki kaudella 2017–2018, jolloin hän ylsi maailmancupin pistesijoille neljästi. Parhaimmillaan hän oli Hochfilzenin pikakilpailussa 24:s. Maailmancupin kokonaiskilpailussa Seppälä sijoittui sijalle 61. Talviolympialaisissa 2018 Seppälä saavutti uransa parhaan sijoituksen kansainvälisellä tasolla ollen pikakilpailussa 20:s. Takaa-ajossa häm ylsi sijalle 25. Seppälä pääsi hyvien sijoitustensa ansiosta mukaan myös yhteislähtöön, jossa hän oli 21:s. Edellisen kerran suomalaismies oli nähty kansainvälisissä arvokilpailuissa yhteislähdössä Torinon talviolympialaisissa 2006. Seppälä oli mukana myös Suomen sekaviestijoukkueessa, joka sijoittui kuudenneksi. Tämä sivusi Suomen kaikkien aikojen parasta sijoitusta arvokisasekaviestissä vuoden 2009 MM-kilpailuista. Vuoden 2018 Suomen- mestaruuskilpailuissa Seppälä voitti molemmat jaossa olleet henkilökohtaiset SM-tittelit. Kaudella 2019–2020 Seppälä oli Nove Meston pikakilpailussa seitsemäs, mikä oli hänen siihen saakka paras suorituksensa maailmancup- tasolla. Myös sijoitus maailmancupin kokonaispisteissä oli uran korkein, 37:s. Kaudella 2020–2021 Seppälä oli kokonaispisteissä 36:s. Seppälä sijoittui kaudella 2021–2022 viidenneksi Östersundin takaa-ajokilpailussa ja Ruhpoldingin pikakilpailussa sekä kuudenneksi Antholzin yhteislähdössä. Maailmancupin kokonaiskilpailussa hän oli kahdestoista. Pekingin olympialaisissa hän sijoittui yhteislähdössä yhdeksänneksi, takaa-ajossa 21:nneksi, normaalimatkalla 23:nneksi ja pikakilpailussa 25:nneksi. Seppälä sijoittui Oberhofin MM-kilpailuissa 2023 yhteislähdössä kymmenenneksi ja normaalimatkalla 18:nneksi. Oberhofin maailmancupin osakilpailussa 12.1.2025 Seppälä ja Suvi Minkkinen voittivat parisekaviestin tämän ollen molempien ensimmäinen voitto. ==Yksityiselämä== Seppälä on valmistunut Karelia- ammattikorkeakoulusta metsätalousinsinööriksi.Karelia-ammattikorkeakoulusta kesäkuussa 2021 valmistuneet opiskelijat Hän harrastaa moottorikelkkailua, kalastusta ja maanviljelyä. Seppälä asuu Kontiolahdella. Hänen isänsä Timo Seppälä on myös kansainvälisellä tasolla kilpaillut ampumahiihtäjä. == Lähteet == Luokka:Suomalaiset ampumahiihtäjät Luokka:Vuonna 1996 syntyneet Luokka:Elävät henkilöt
Arthur Letondal

Arthur Joseph August Letondal (30. huhtikuuta 1869 Montreal – 12. toukokuuta 1956 Montreal) oli kanadalainen pianisti, urkuri, säveltäjä ja musiikkipedagogi.The Canadian Encyclopedia: Arthur Letondal Letondal opiskeli Pariisin ja Brysselin konservatorioissa 1890-luvun alkupuolella. Palattuaan Montrealiin hän toimi eri kirkkojen urkurina. Hänen johdollaan opiskelivat muiden muassa Léo-Pol Morin, Germaine Malépart, Paul Doyon, Alice Sainte- Marie, Rita Savard, Gilbert Martin, Marcelle Martin, Clermont Pépin, Gabriel Cusson, Isabelle Delorme, Henri Gagnon, Lucien Jolicoeur, Jules Lamontagne, Conrad Letendre, Raoul Paquet, Éviola Plouffe, Paul Pratt, Caroline Racicot, Émiliano Renaud ja Georges-Émile Tanguay. Letondalin sävellystuotantoon kuuluu piano- ja urkumusiikkia sekä hengellisiä lauluja. == Lähteet == Luokka:Kanadalaiset pianistit Luokka:Kanadalaiset urkurit Luokka:Kanadalaiset säveltäjät Luokka:Musiikkipedagogit Luokka:Vuonna 1869 syntyneet Luokka:Vuonna 1956 kuolleet
Federale (yhtye)

Federale on yhdysvaltalainen spagettiwestern-tyylistä musiikkia soittava yhtye, joka on perustettu vuonna 2004. Yhtyeen kotipaikka on Portlandin kaupunki Oregonissa. Heidän musiikkiaan on usein verrattu Ennio Morriconen sävellyksiin. Yhtye itse on sanonut musiikistaan: "Federale on bändi, joka soittaa soundtrack-musiikkia 1960-luvun italialaistyyliisiin lännenelokuviin, joita ei ole olemassa." Federalen kokoonpanon muodostavat Collin Hegna, Sebastian Bibb-Barrett, Colin Sheridan, Brian Gardiner, Maria Karlin, Nalin Silva ja Rick Pedrosa. == Diskografia == * La Rayar: A Tale of Revenge (2008) * Devil in a Boot (2009) * The Blood Flowed Like Wine (2012) * All the Colours of the Dark (2016) *No Justice (2019) == Lähteet == == Aiheesta muualla == * Federale Myspacessa (englanniksi) * Federale Facebookissa (englanniksi) * Federale CDBabyssa (englanniksi) Luokka:Yhdysvaltalaiset yhtyeet
Roger Matton

Roger Matton (18. toukokuuta 1929 Granby – 7. kesäkuuta 2004 Québec City) oli kanadalainen etnomusikologi ja säveltäjä. Hän opiskeli aluksi pianonsoittoa ja musiikin teoriaa Sisar Yvette Dufaultin johdolla vuosina 1941–1943. Tämän jälkeen hän suoritti opintoja Québecin musiikkikonservatoriossa, Montrealissa Claude Champagnen, Gabriel Cussonin, Isabelle Delormen ja Arthur Letondalin johdolla. Hän täydensi opintojaan Pariisissa Andrée Vaurabourg-Honeggerin, Nadia Boulangerin ja Olivier Messiaenin johdolla.The Canadian Encyclopedia: Roger Matton Matton teki transkriptiot lähes 300:sta akadialaisten laulusta vuosina 1957–1959. Suurin osa hänen omasta alkuperäisestä tuotannostaan (mm. Konsertto kahdelle pianolle ja lyömäsoittimille, kantaatti L'Escaouette, baletti L'Horoscope, Te Deum) sisältää kansanmusiikkivaikutteita. Matton loi myös vuosikymmenien mittaisen uran opetustehtävissä. Alain Gagnon oli hänen oppilaidensa joukossa. Matton sai useita tunnustuksia, kuten Kanadan ritarikunnan upseerin arvon vuonna 1984. == Lähteet == Luokka:Kanadalaiset säveltäjät Luokka:Etnomusikologit Luokka:Vuonna 1929 syntyneet Luokka:Vuonna 2004 kuolleet
Initials B.B.

Initials B.B. on ranskalaisen muusikon Serge Gainsbourgin vuoden 1968 albumi. Albumi nauhoitettiin vuosien 1965 ja 1968 välillä kolmella eri lontoolaisstudiolla, lukuun ottamatta kappaletta ”Bonnie ja Clyde”, joka nauhoitettiin Pariisissa. Rolling Stonen ranskankielinen painos nimesi albumin sadan albumin joukosta 14. parhaimmaksi ranskalaiseksi rockalbumiksi. ==Kappaleet== ==Arvostelut== *AllMusic: ==Lähteet== == Aiheesta muualla == * Luokka:Serge Gainsbourgin albumit Luokka:Vuoden 1968 albumit
Arthur Leblanc

Arthur Leblanc (18. elokuuta 1906 Saint-Anselme – 19. maaliskuuta 1985 Québec City) oli kanadalainen viulisti ja säveltäjä. Hän sai varhaisimman opetuksensa 3-vuotiaana isältään, viulunrakentaja Joseph Leblancilta, jonka pojalleen rakentamista viuluista kaksi on Monctonin yliopiston museossa. Leblanc vietti nuoruutensa Monctonissa lukuun ottamatta kolmea vuotta, jotka hän vietti Bostonin seudulla, jossa hänen isällään oli musiikkikauppa. Ensimmäisen konserttinsa Leblanc piti Monctonissa 10-vuotiaana. Vuosina 1914–1923 hän opiskeli Québecin seminaarissa.The Canadian Encyclopedia: Arthur Leblanc Leblancin uran käynnistämistä tukivat Isä Pierre-Chrysologue Desrochers ja viulisti Joseph-Alexandre Gilbert. Hän pääsi Lavalin yliopiston musiikkikouluun ensimmäisten joukossa vuonna 1922. Hän lähti Bostoniin vuonna 1923 ja kiersi Uudessa-Englannissa laulaja Désiré Bourquen kanssa. Sitten hän opiskeli kaksi vuotta Uuden-Englannin konservatoriossa Richard Burginin sekä Felix Winternitzin ja New Yorkissa Bernard Sinsheimerin johdolla. Québecn hallituksen stipendillä Leblanc pääsi vuonna 1930 opiskelemaan Pariisiin opiskelemaan Georges Enescun, Maurice Hayotin ja Jacques Thibaud'n johdolla. Hän palasi Kanadaan vuonna 1938 ja teki New Yorkin -debyyttinsä New Yorkin kaupungintalolla tuon vuoden toukokuussa. Samana vuonna hän esiintyi myös Carnegie Hallissa. Hän teki esiintymisiä monissa kanadalaiskaupungeissa Jean- Marie Beaudet'n ja Ross Prattin säestämänä. Hän esiintyi myös Yhdysvalloissa sekä yksin että muiden muassa Rose Bamptonin, Richard Crooksin, Gregor Piatigorskyn ja Bidu Sayãon kanssa. Joulukuussa 1941 hän esiintyi Franklin D. Rooseveltille Valkoisessa talossa. Darius Milhaud sävelsi toisen viulukonserttonsa Leblancille, joka kantaesitti sen vuonna 1948. Leblanc opetti muun muassa Lavalin yliopistossa. Säveltäjänä hän sai opetusta Paul Dukasilta ja Nadia Boulangerilta. Hänen tuotantoonsa kuuluu Petite suite canadienne viululle ja pianolle. == Lähteet == Luokka:Kanadalaiset säveltäjät Luokka:Kanadalaiset viulistit Luokka:Vuonna 1906 syntyneet Luokka:Vuonna 1985 kuolleet
Gabriel Cusson

Gabriel Cusson (2. huhtikuuta 1903 Roxton Pond – 18. huhtikuuta 1972) oli kanadalainen säveltäjä ja musiikkipedagogi. Hän voitti sellonsoitossa Prix d'Europen vuonna 1924 ja lähti tämän jälkeen Pariisiin opiskelemaan sävellystä Nadia Boulangerin, laulua Charles Panzéran ja sellonsoittoa Diran Alexanianin johdolla. Palattuaan Kanadaan hän opetti itse muiden muassa Jean Papineau- Couturea, Gaston Arelia, Raymond Daveluyta, Kenneth Gilbertiä, Bernard Lagacéa, Aline Letendrea, Lucienne L'Heureux-Arelia ja Michel Perraultia.The Canadian Encyclopedia: Gabriel Cusson == Lähteet == Luokka:Kanadalaiset säveltäjät Luokka:Musiikkipedagogit Luokka:Vuonna 1903 syntyneet Luokka:Vuonna 1972 kuolleet
Wonny Song

Wonny Song (s. 6. huhtikuuta 1978 Soul, Etelä-Korea) on kanadalainen pianisti. Hän muutti vanhempineen yksivuotiaana Etelä-Koreasta Montrealiin. Pianonsoiton opintonsa hän aloitti 8-vuotiaana. Sittemmin hän opiskeli Curtis Institute of Musicissa Philadelphiassa stipendin turvin. Kanadaan palattuaan hän sai kandidaatin arvon Montrealin yliopistosta vuonna 1998 ja täydensi opintojaan Anton Kuertin johdolla Toronton yliopistossa sekä Marc Durandin johdolla Glenn Gould -koulussa.The Canadian Encyclopedia: Wonny Song Song sai Minnesotan yliopiston ensimmäisen Elinor Watson Bell -pianostipendin ja opiskeli yliopistossa Lydia Artymiwin valvonnassa, kunnes sai tohtorin arvon vuonna 2004. Kansainvälisen uransa hän aloitti vuonna 2005 debytoimalla Carnegie Hallin Zankel Hallissa New Yorkissa ja Kennedy Centerissä Washington DC:ssä. Song julkaisi ensimmäisen albuminsa vuonna 2007. Hänen levytystensä joukossa ovat kaikkien Ludwig van Beethovenin sonaattien tulkinnat. Hän on esiintynyt kymmenien kansainvälisten sinfoniaorkestereiden kanssa. Vuonna 2015 hänestä tuli Orfordin musiikkifestivaalin taiteellinen johtaja ja vuonna 2017 toimitusjohtaja. == Lähteet == Luokka:Kanadalaiset pianistit Luokka:Vuonna 1978 syntyneet Luokka:Elävät henkilöt
Claude Champagne

Claude (s. Joseph Arthur Adonaï) Champagne (27. toukokuuta 1891 Montreal – 21. joulukuuta 1965 Montreal) oli kanadalainen säveltäjä. Hänen varhaisia opettajiaan olivat Orpha-F. Deveaux, Romain-Octave Pelletier ja Albert Chamberland. Hän sai diplominsa Dominion College of Musicista ja Montrealin kansalliskonservatoriosta. Myöhemmin hän lähti Pariisiin, jossa hänen opettajiensa joukossa oli Charles Koechlin.The Canadian Encyclopedia: Claude Champagne Champagnen teoksissa on ranskalaisia vaikutteita. Hänen sävellyksiinsä lukeutuvat Hercule et Omphale täydelle orkesterille ja Berceuse pienelle orkesterille. == Lähteet == Luokka:Kanadalaiset säveltäjät Luokka:Vuonna 1891 syntyneet Luokka:Vuonna 1965 kuolleet
Systems Network Architecture

Systems Network Architecture (SNA) on IBM:n kehittämä tietoliikennearkkitehtuuri, joka esiteltiin vuonna 1974. Arkkitehtuuri on tuettu suurtietokoneilla sekä AIX, Linux ja Windows -käyttöjärjestelmissä. Kilpailevia epäyhteensopivia verkkoympäristöjä ja protokolla-arkkitehtuureja olivat muun muassa Digitalin DECnet ja Xeroxin XNS. DECnet ja SNA olivat vahvoilla yritysverkoissa 1980-luvulla, jolloin oli kovaa kilpailua useiden protokollien välillä. == Lähteet == == Aiheesta muualla == * IBM Systems Network Architecture Protocols (Cisco.com) * IBM SNA dokumentaatiota bitsavers.org-palvelussa Luokka:Dataliikenne Luokka:IBM
Mahamat-Saleh Haroun

Mahamat-Saleh Haroun (; s. 1961 Abéché, Tšad) on tšadilaissyntyinen elokuvaohjaaja. Hän on nykyisin Ranskan kansalainen. Hän oli 2017–2018 Tšadin kulttuuriministeri. Haroun vieraili vuonna 2018 Sodankylän elokuvajuhlilla. ==Palkinnot ja tunnustukset== * 2000, Bye Bye Africa, Venetsian elokuvajuhlat, paras esikoisohjaus * 2010, Un homme qui crie, Cannesin elokuvajuhlien tuomariston palkinto * 2011, Un homme qui crie, Henri Langlois -palkinto, Prix Cinémas du monde, d'ici et d'ailleurs ==Filmografia== * Bye Bye Africa, 1999 * Abouna, 2002 * Daratt, 20016 * Sexe, gombo et beurre salé, 2008 * Un homme qui crie 2010 * Grigris, 2013 * Une saison en France, 2017 * Lingui, les liens sacrés, 2021 == Huomautukset == ==Lähteet== ==Kirjallisuutta== * Malmi, Timo: ”Minun elokuvaani, kuten pöytäni ääreenkin, kaikki ovat tervetulleita”, Mahamat-Saleh Harounin haastattelu, Filmihullu 4/2018. ==Aiheesta muualla== * Sanna Vilkman: Tshadilaisohjaaja Mahamat Saleh Haroun Ylelle Sodankylässä: Siirtomaaherruus jatkuu yhä, Yle.fi uutiset 17.6.2018 Luokka:Vuonna 1961 syntyneet Luokka:Elävät henkilöt Luokka:Tšadilaiset elokuvaohjaajat Luokka:Kulttuuriministerit
Marjo (laulaja)

Marjoléne Morin, taiteilijanimeltään Marjo (s. 2. elokuuta 1953 Montreal) on kanadalainen rocklaulaja ja -lauluntekijä. Hän toimi alun perin lyhyesti sihteerinä, valokuvamallina ja näyttelijänä, mutta löysi kutsumuksensa laulamisesta. Vuosina 1979–1984 hän oli keulahahmona Corbeau-rockyhtyeessä, jonka suurin hitti oli "Illégal". Ensimmäisen sooloalbuminsa (Celle qui va) Marjo julkaisi vuonna 1988. Uusia albumeita on sittemmin seurannut.The Canadian Encyclopedia: Marjo == Lähteet == Luokka:Kanadalaiset rocklaulajat Luokka:Kanadalaiset lauluntekijät Luokka:Vuonna 1953 syntyneet Luokka:Elävät henkilöt
Xerox Network System

Xerox Network System (XNS) oli Xeroxin kehittämä tietoliikennearkkitehtuuri, joka kilpaili TCP/IP:n kanssa käyttöönottamisesta ARPANETin protokollana. Xerox halusi pitää protokollan suljettuna ja tiukasti omassa hallussaan. Novell kehitti XNS:stä IPX/SPX-protokollan. XNS:n edeltäjä oli PARC Universal Packet (PUP), jonka sanotaan vaikuttaneen myös TCP/IP:n kehitykseen. XNS oli vaihtoehtona CERNissä vuonna 1984, jossa päädyttiin TCP/IP:n käyttöön. == Lähteet == == Aiheesta muualla == * Xerox XNS dokumentaatiota bitsavers.org- palvelussa * Xerox Network Systems Architecture General Information Manual Luokka:Dataliikenne Luokka:Xerox
Ringsted

Ringsted on tanskalaisen Ringstedin kunnan keskustaajama. Vuoden 2018 alussa siellä oli vajaat 23 000 asukasta. Pyhän Bendtin kirkko, joka valmistui noin vuonna 1170, on Pohjoismaiden vanhin tiilikirkko. Se on ainoa säilynyt osa paikalla olleesta luostarista. Vuosina 1182–1341 Tanskan kuninkaat ja kuningattaret haudattiin sinne. Ringstedin torilla on suuret kivet, joita kutsutaan käräjäkiviksi, ja joita ei tiedetä siirretyn historiallisina aikoina. Kivillä käytiin käräjiä keskiajalla. Kuninkaanvallan vahvistuessa paikalliskäräjien merkitys pieneni, mutta käräjillä vahvistettiin valittujen vaalikuninkaiden valta, ja kuninkaan vallan vahvistamista jatkettiin myös kuninkuuden muututtua perinnölliseksi. == Lähteet == == Aiheesta muualla == Luokka:Tanskan kaupungit Luokka:Tanskan kuntien keskustaajamat
I morgon är en annan dag

I morgon är en annan dag on Christer Björkmanin esittämä kappale, joka edusti Ruotsia vuoden 1992 Eurovision laulukilpailussa Malmössä. Kappale sijoittui Euroviisuissa 23 maan joukosta sijalle 22. 9 pisteellä. == Lähteet == Luokka:Ruotsin euroviisuedustuskappaleet Luokka:Vuoden 1992 euroviisuedustuskappaleet
Iván Duque

Iván Duque Márquez (s. 1. elokuuta 1976 Bogotá, Kolumbia) on kolumbialainen poliitikko ja asianajaja, joka toimi Kolumbian presidenttinä 7. elokuuta 2018 – 7. elokuuta 2022. Ennen poliittista uraa hän toimi muun muassa Latinalaisen Amerikan kehityspankissa. Demokraattisen keskustan riveistä hänet valittiin vuonna 2014 Kolumbian senaattiin. == Nuoruus ja opiskelu == Duque syntyi Bogotássa vuonna 1976. Hänen isänsä Iván Duque Escobar oli poliitikko, joka toimi vuosina 1982–1986 Kolumbian kaivos- ja energiaministerinä. == Ura == Julkishallinnollisen uransa Duque aloitti Andien kehitysyhtiön konsulttina ja Kolumbian talousministeri Juan Manuel Santosin neuvonantajana. Sitten hän muutti Washingtoniin, missä hän työskenteli Latinalaisen Amerikan kehityspankissa. Vuosina 2012–2013 Duque toimi pankin kulttuuri-, solidaarisuus- ja luovuusjaoston johtajana. Duque valittiin 2014 Kolumbian senaattiin demokraattisen keskustan riveistä. Senaattorina hän oli Álvaro Uriben puolueen uribismoksi kutsutun taloudellisen näkökulman puoluestapuhuja ja presidentti Santosin kehitysohjelman kriitikko. Duque valittiin vuonna 2018 demokraattisen keskustan presidenttiehdokkaaksi. Vaalikampanjan aikana Duque on ottanut kantaa muun muassa Farc-sissien kanssa tehtyyn rauhansopimukseen, jota hän on kritisoinut voimakkaasti. Hänen mielestään sissiliikettä kohdeltiin sopimuksessa liian lempeästi. Hänen ennakoidaan puuttuvan Farcin kanssa solmittuun rauhansopimukseen. Duque on painottanut myös tekniikan, kuten tekoälyn ja big datan, tehokkaampaa käyttöä turvallisuuspolitiikassa ja luvannut taistella huumekauppaa vastaan. Duque voitti presidentinvaalien ensimmäisen kierroksen ja sai noin 39 prosenttia äänistä. Toisella kierroksella hänen vastaehdokkaanaan on vasemmistolainen Gustavo Petro. Hän sai toisen kierroksen äänistä 54 prosenttia. == Kunnianosoituksia == === Kolumbialaiset === * Boyacá-ritarikunta * San Carlosin ritarikunta * Kansallisen ansion ritarikunta Lähde: === Ulkomaalaiset === * Henrik Purjehtijan ritarikunta (Portugali, 2022) * Duarten, Sánchezin ja Mellan ritarikunta (Dominikaaninen tasavalta, 2022) * Etelän Ristin ritarikunta (Brasilia, 2021) * Isabella Katolilaisen ritarikunta (Espanja, 2021) * Mugunghwa-ritarikunta (Etelä-Korea, 2021) * Perun auringon ritarikunta (Peru, 2019) * Kongressin kunniamitali (Peru, 2019) == Lähteet == == Aiheesta muualla == *Kotisivut Luokka:Kolumbialaiset poliitikot Luokka:Kolumbian presidentit Luokka:Vuonna 1976 syntyneet Luokka:Elävät henkilöt
Visjoner

Visjoner on Merethe Trøanin esittämä kappale, joka edusti Norjaa vuoden 1992 Eurovision laulukilpailussa Ruotsin Malmössä. Kappale sijoittui Euroviisuissa 23 maan joukosta sijalle 18. 23 pisteellä. == Lähteet == Luokka:Norjan euroviisuedustuskappaleet Luokka:Vuoden 1992 euroviisuedustuskappaleet
Las Vegas (Martin Stenmarckin kappale)

Las Vegas on Martin Stenmarckin esittämä kappale, joka edusti Ruotsia vuoden 2005 Eurovision laulukilpailussa Ukrainan Kiovassa. Ruotsi pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24 maan joukosta sijalle 19. 30 pisteellä. == Lähteet == Luokka:Ruotsin euroviisuedustuskappaleet Luokka:Vuoden 2005 euroviisuedustuskappaleet